cyanic-selkie/wikianc huggingface dataset:
এ যে ম্যাককি
২০১৯
ম্যাককির পরবর্তী লড়াই ১১ মে ২০১৯-এ বেলাটোর ২২১-এ প্রাক্তন দুই-বারের বেলাটোর ফেদারওয়েট বিশ্ব চ্যাম্পিয়ন প্যাট কুরানের বিরুদ্ধে অনুষ্ঠিত হয়। সর্বসম্মত সিদ্ধান্তের মাধ্যমে তিনি জয় লাভ করেন।
বেলাটোর ফেদারওয়েট ওয়ার্ল্ড গ্র্যান্ড প্রিক্স
ম্যাককি ২৮ সেপ্টেম্বর বেলাটোর ২২৮-তে বেলাটোর ফেদারওয়েট ওয়ার্ল্ড গ্র্যান্ড প্রিক্সের উদ্বোধনী রাউন্ডে জর্জি কারাখানিয়ানের মুখোমুখি হন। প্রথম রাউন্ডের মাত্র ৮ সেকেন্ডের মধ্যে তিনি নকআউটের মাধ্যমে বিজয়ী হয়ে পরের রাউন্ডে উন্নীত হন।
ম্যাককি ২১ ডিসেম্বর ২০১৯ বেলাটোর ২৩৬-এর কোয়ার্টার ফাইনালে ডেরেক ক্যাম্পোসের মুখোমুখি হন। তিনি তৃতীয় রাউন্ড প্রতিপক্ষকে আত্মসমর্পণের মাধ্যমে জয় লাভ করে টুর্নামেন্টে পরবর্তী ধাপে এগিয়ে যান।
৬ জুন ২০২০ সেমিফাইনালে, ম্যাককি বেলাটোর ২৪৪-এ ডারিয়ন ক্যালডয়েলের মুখোমুখি হবেন বলে আশা করা হচ্ছে।
হাজারীবাগ লোকসভা কেন্দ্র
হাজারীবাগ লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৫ টি বিধানসভা কেন্দ্র নিয়ে গঠিত। এই লোকসভা কেন্দ্রটি রামগড় জেলার সম্পূর্ণ এবং হাজারিবাগ জেলার কিছু অংশ নিয়ে গঠিত এবং এটির সদর দফতর হাজারিবাগ শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
বিধানসভা কেন্দ্র গুলি
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৫ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভা তে প্রতিনিধিত্ব করে। প্রতি ৫ বছর অন্তঃর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৫ টি কেন্দ্রের মধ্যে ১ টি বিধানসভা কেন্দ্র তফসিলী জাতি অথবা তফসিলী উপজাতিদের সংরক্ষিত। এই ৬ টি বিধানসভাতে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২১ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২৫ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২২ নং বিধানসভা কেন্দ্রের। এই কেন্দ্রটি তফসিলী জাতিদের জন্য সংরক্ষিত।
এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ২৪ নং বিধানসভা কেন্দ্রের। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
নলছিটি উপজেলা
নলছিটি বাংলাদেশের ঝালকাঠি জেলার অন্তর্গত একটি প্রশাসনিক এলাকা।
অবস্থান ও আয়তন
নলছিটি উপজেলা ২১.৫৩° হতে ২৩.০৪° উত্তর অক্ষাংশ এবং ৮৯.৫০° হতে ৯১.৫০° পূর্ব দ্রাঘিমার মধ্যে অবস্থিত। এর উত্তরে সুগন্ধা নদী, ঝালকাঠি সদর উপজেলা ও বরিশাল সদর উপজেলা, দক্ষিণে বরিশাল জেলার বাকেরগঞ্জ উপজেলা, পূর্বে বরিশাল জেলার বরিশাল সদর উপজেলা ও বাকেরগঞ্জ উপজেলা, বুড়িশ্বর নদী, পশ্চিমে ঝালকাঠি সদর উপজেলা ও রাজাপুর উপজেলা। ঝালকাঠি জেলা সদর হতে এটি ১২ কিলোমিটার পূর্বে অবস্থিত।
ইতিহাস
১৯২৪ সালে স্থাপিত থানাটি ১৯৮৩ সালে উপজেলাতে রুপান্তর হয়।
নামকরণ
নলখাগড়া নামক গাছ হতে বর্তমান নলছিটির নামকরণ হয়েছে। ১৭৮৭ সালে রাজা রাজভল্লব এর দৌহিত্র মিঃ পিতাম্বর সেন শাহাজাদপুর পরগণার সুগন্ধা নদীর তীরে এসে নলখাগড়ার জঙ্গল পরিষ্কার করে একটি বন্দর তৈরী করেন। কালের স্রোত ধারায় সেই নলখাগড়ার নাম হতে বর্তমান নলছিটি নাম ধারণ করেছে। সে সময় নলছিটি একটি গুরুত্বপূর্ণ ব্যবসায়ী কেন্দ্র হিসাবে গড়ে উঠে। বিভিন্ন দেশ তথা চীন, বার্মা ও ইউরোপের বিভিন্ন দেশ হতে ব্যবসায়ীরা নৌকা যোগে এখানে আসত ব্যবসার উদ্দেশ্যে। ১৯৮৩ সালে বর্তমান উপজেলায় রূপান্তর লাভ করে।
প্রশাসনিক এলাকাসমূহ
নলছিটি উপজেলায় বর্তমানে ১টি পৌরসভা ও ১০টি ইউনিয়ন রয়েছে। দপদপিয়া ইউনিয়নের কিছু অংশের প্রশাসনিক কার্যক্রম বরিশাল জেলার বন্দর থানার আওতাধীন এবং দপদপিয়া থানার বাকি অংশসহ সম্পূর্ণ উপজেলার প্রশাসনিক কার্যক্রম নলছিটি থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী নলছিটি উপজেলার মোট জনসংখ্যা ১,৯৩,৫৫৬ জন। এর মধ্যে পুরুষ ৯২,১৩১ জন এবং মহিলা ১,০১,৪২৫ জন। মোট পরিবার ৪৩,০৬৬টি।
শিক্ষা
২০১১ সালের আদমশুমারি অনুযায়ী নলছিটি উপজেলার সাক্ষরতার হার ৬৭.২%।
নদ-নদী
বিশখালী, সুগন্ধা
শিক্ষা প্রতিষ্ঠান
এই উপজেলাতে ৩টি কলেজ, ৪১টি হাই স্কুল, ১১৫টি মাদ্রাসা, সরকারি প্রাথমিক বিদ্যালয় ১০১টি, বেসরকারি প্রাথমিক বিদ্যালয় ৫০টি ও ১টি কিন্ডারগার্টেন রয়েছে।
কৃষি
ধান
অর্থনীতি
নলছিটি উপজেলায় প্রধানত কৃষি প্রধান অর্থনীতি। এখানে ধান,পেয়ারা, আমরা,নারিকেল, সুপারি,পান,ডাল,কলা,পেপে ইত্যাদি ফসল উৎপাদন হয় তাছাড়া মৎস্য পালন ডেইরি ফার্ম রয়েছে। বর্তমানে ছোটো খাটো ব্যবসায় প্রতিষ্ঠানের তৈরি হয়েছে যার মাধ্যমে কর্মসংস্থান সৃষ্টি হয়েছে। এখানে বেশি ভাগ লোক চাকরিজীবী যারা দেশে বিভিন্ন প্রতিষ্ঠানে কাজ করে তাছাড়া অসংখ্য প্রবাসী রয়েছে।
ফরিদ আলী
ফরিদ আলী (৭ এপ্রিল, ১৯৪৫ - ২২ আগস্ট, ২০১৬) ছিলেন একজন বাংলাদেশী বর্ষীয়ান অভিনেতা। তিনি ১৯৬২ সালে কনে দেখা নাটক দিয়ে তার অভিনয় জীবন শুরু করেন। পরে ১৯৬৬ সালে আমজাদ হোসেন পরিচালিত ধারাপাত দিয়ে তার চলচ্চিত্রে অভিষেক হয়।
জন্ম ও শৈশবকাল
ফরিদ আলীর জন্ম ১৯৪৫ সালের ৭ এপ্রিল ঢাকায়। ১৯৫৬ সালে এস.এস.সি পরীক্ষা দেবার কথা থাকলেও তা আর শেষ পর্যন্ত দেয়া হয়নি।
কর্মজীবন
১৯৬২ সালে শহীদুল আমীনের লেখা "কনে দেখা" নাটকে অভিনয় দিয়ে তার অভিনয়যাত্রা শুরু হয়। পরে ১৯৬৪ সালে মুনীর চৌধুরী রচিত একতালা দুতলা টেলিভিশন নাটকে অভিনয় করেন। তার লেখা প্রথম টেলিভিশন নাটক নবজন্ম। ১৯৬৬ সালে আমজাদ হোসেনের ধারাপাত ছবিতে অভিনয়ের মধ্য দিয়ে ফরিদ আলীর চলচ্চিত্রে অভিষেক হয়।
মৃত্যু
ফরিদ আলী দীর্ঘদিন ফুসফুস, হৃদযন্ত্রসহ বিভিন্ন শারীরিক জটিলতায় ভুগে ২০১৬ সালের ২২ আগস্ট ঢাকার জাতীয় হৃদরোগ ইনস্টিটিউট এ মৃত্যুবরণ করেন।
তিলের খাজা
তিলের খাজা হলো বাংলাদেশের কুষ্টিয়া জেলায় উৎপন্ন তিল দিয়ে তৈরি এক প্রকার মিষ্টান্ন যা কুষ্টিয়াসহ সারাদেশেই খুবই জনপ্রিয়। বাংলাদেশের শহর-মফস্বল থেকে শুরু করে গ্রামে-গঞ্জেও এটি খুবই জনপ্রিয়। কিছুটা আঠালো ধরনের এই খাজার আকৃতি চ্যাপ্টা ও লম্বাটে ধরনের হয়। এর উপরে খোসা ছাড়ানো তিল মাখানো থাকে এবং ভেতরে খানিকটা ফাঁপা হয়ে থাকে।
উৎপত্তি
কুষ্টিয়ার বিখ্যাত এই মিষ্টান্নের উৎপত্তি নিয়ে কতিপয় মতবাদ রয়েছে। ইতিহাস অনুযায়ী ভারত অবিভক্ত থাকাকালীন এই খাজার আবির্ভাব ঘটে তৎকালীন পূর্ববঙ্গের কুষ্টিয়ায়। কুষ্টিয়া অঞ্চলের সনাতন ধর্মাবলম্বীদের মধ্যে পাল সম্প্রদায় এ খাদ্যটি তৈরি করত। ভারত-পাকিস্তান বিভাজনের পূর্বে কুষ্টিয়া শহরের দেশওয়ালী পাড়া নামক স্থানে বেশ কয়েকটি পরিবার তিলের খাজা তৈরির সঙ্গে জড়িত ছিল। আবার কুষ্টিয়ার কিছু স্থানীয় লোক বিশ্বাস করেন যে, এই খাদ্যটি প্রথম ১৯০০ সালের কাছাকাছি সময়ে অবিভক্ত ভারতে উৎপাদিত হয়েছিল। কুষ্টিয়ার একটি খামারে কাজ করানোর জন্য ব্রিটিশ ইস্ট ইন্ডিয়া কোম্পানি তেলি নামক এক সম্প্রদায়ের কিছু সদস্য নিয়ে আসে যারা ঐতিহ্যগতভাবে তেল নিঃসরণের পেশায় সম্পৃক্ত ছিল। কুষ্টিয়ার স্থানীয়রা এই মিষ্টান্নের উদ্ভাবক হিসেবে এই তেলি সম্প্রদায়কে নির্দেশ করে। কুষ্টিয়ার তিলের খাজা নামে পরিচিত এই তিলের বীজের মিষ্টান্নের মূল উৎস চীন বলে মনে করা হয়, কারণ জাওটাং(English:Zaotang) একটি বিখ্যাত এবং পুরানো (220 খ্রি ) ঐতিহ্যবাহী চীনা মিষ্টির স্বাদ এবং তৈরির প্রক্রিয়া প্রায় একই রকম।
প্রস্তুতপ্রণালী
প্রথমে চিনি, পানি, দুধ ইত্যাদি কড়াইয়ে দিয়ে দশ থেকে বারো মিনিট ফুটানো হয়। এভাবে চিনি গলে গিয়ে অন্যান্য উপকরণের সাথে মিশে যাবে। এরপর এই উত্তপ্ত মিশ্রণ বা স্বচ্ছা চিনির লইকে ঠান্ডা হওয়ার জন্য পাত্র হতে ঢেলে রাখা হয়। ঠান্ডা হয়ে গেলে এই আঠালো চিনির মিশ্রণ বা লই উঠিয়ে একটি আংটায় বেঁধে টানা হয়। সাধারণত কয়েক মিনিট পর দুজন মিলে এই আঠালো মিশ্রণকে টেনে টেনে লম্বা করার প্রক্রিয়াটি সম্পন্ন করে। এর ফলে ভেতরে ফাঁপার সৃষ্টি হয় এবং রং সাদা হয়ে যায়। ফাঁপা অংশগুলোকেকে বারবার ভাঁজ করা হয়, যাতে অনেকগুলো ছিদ্র হয়। এরপর টেবিলে কিছুক্ষণ রেখে দিয়ে পরে সুবিধাজনক আকারে টুকরো করে কেটে নেয়া হয়। তারপর এ টুকরোগুলোতে হাতের সাহায্যে তিল মাখাতে হয়।
শফিকুর রহমান (জেনারেল)
লেফটেন্যান্ট জেনারেল শফিকুর রহমান হলেন বাংলাদেশের একজন সাবেক সেনা কর্মকর্তা যিনি সেনাবাহিনীর চিফ অব জেনারেল স্টাফ (সিজিএস) এর দায়িত্বে ছিলেন। তিনি ২০২০ সালের ৩১ ডিসেম্বর তারিখে সেনাবাহিনী হতে অবসর গ্রহণ করেন। তিনি স্পেশাল সিকিউরিটি ফোর্স (এসএসএফ) এর সাবেক মহাপরিচালক। (বাংলাদেশের প্রধানমন্ত্রী, রাষ্টপতি, জাতির পিতার পরিবারবর্গসহ রাষ্ট্র কর্তৃক ঘোষিত অতিগুরুত্বপূর্ণ ব্যক্তিদের নিরাপত্তা প্রধান করে থাকে সংস্থাটি।) সেনা সদর দফতরে ডিরেক্টর অব মিলিটারি অপারেশনস (ডিএমও) হিসেবে দায়িত্ব পালন করেন।
জন্ম ও শিক্ষাজীবন
রহমান ১৯৬২ সালের ৩১ ডিসেম্বর পূর্ব পাকিস্তানের শরীয়তপুর জেলায় (বর্তমানে বাংলাদেশ) জন্মগ্রহণ করেন। ২১ ডিসেম্বর ১৯৮৪ তারিখে কর্পস অব ইনফেনট্রিতে কমিশন লাভ করেন। তিনি নেদারল্যান্ডসের ওপিসিডাব্লিউ অ্যাডভান্স কোর্স, পাকিস্তান জুনিয়র স্টাফ কোর্স, ফিলিপাইনের কমান্ড অ্যান্ড জেনারেল স্টাফ কোর্স এবং রোমানিয়ায় ওপিসিডব্লিউ বুনিয়াদি কোর্স সম্পন্ন করেন। তিনি ডিফেন্স সার্ভিসেস কমান্ড এবং স্টাফ কলেজ থেকে স্নাতক হন এবং ন্যাশনাল ডিফেন্স কলেজে আর্মি ওয়ার কোর্স সম্পন্ন করেন। তিনি জাতীয় বিশ্ববিদ্যালয়ের প্রতিরক্ষা শিক্ষায় মাস্টার্স সম্পন্ন করেন । তিনি বাংলাদেশ ইউনিভার্সিটি অব প্রফেশনালস থেকে যুদ্ধ অধ্যয়নেও মাস্টার্স সম্পন্ন করেন এবং মাস্টার্সের জন্য চ্যান্সেলর পুরস্কার পান।
কর্মজীবন
বাংলাদেশ সেনাবাহিনীতে সুনামের সাথে বেশ কয়েকটি বড় দায়িত্ব পালন করেন। তিনি সেনা সদর দফতরে ডিরেক্টর অব মিলিটারি অপারেশনস (ডিএমও) হিসেবে দায়িত্ব পালন করেন। চিফ অব জেনারেল স্টাফ (সিজিএস), জিওসি -৫৫তম পদাতিক ডিভিশন, জিওসি -১৯তম পদাতিক ডিভিশন, জিওসি-২৪তম পদাতিক ডিভিশন হিসেবে দায়িত্ব পালন করেন। তিনি বাংলাদেশ মিলিটারি একাডেমী এবং স্কুল অব ইনফ্যান্ট্রি অ্যান্ড টেকটিক্সের প্রশিক্ষক ছিলেন। তিনি ডিফেন্স সার্ভিসেস কমান্ড এবং স্টাফ কলেজের একজন সিনিয়র শিক্ষক ছিলেন। ২০১৫ সালে তিনি চট্টগ্রাম এলাকা কমান্ডার হিসেবে দায়িত্ব পালন করেন। ২০১০ সালের ১০ এপ্রিল তিনি স্পেশাল সিকিউরিটি ফোর্স এর মহাপরিচালক নিযুক্ত হন।  ২০১৮ সালের ২৮ জুলাই তাকে লেফট্যানেন্ট জেনারেল পদে পদোন্নতি দেওয়া হয় এবং সেনাবাহিনীর চিফ অব জেনারেল স্টাফ (সিজিএস) পদে নিযুক্ত হন।
জাতিসংঘ মিশন
তিনি নিউইয়র্ক শহরের জাতিসংঘের সদর দফতরে বাংলাদেশের সিনিয়র সামরিক যোগাযোগ কর্মকর্তা ছিলেন। তিনি সোমালিয়া আইতে জাতিসংঘের পাঠানো অপারেশনে বাংলাদেশ সেনাবাহিনীর অংশ ছিলেন।
টমাস জন সার্জেন্ট
টমাস জন সার্জেন্ট (জন্ম: ১৯ জুলাই, ১৯৪৩) একজন মার্কিন অর্থনীতিবিদ। তিনি ২০১১ সালে অর্থনীতিতে নোবেল পুরস্কার লাভ করেন।
জন্ম ও শিক্ষাজীবন
টমাস জন সার্জেন্টের জন্ম ১৯৪৩ সালের ১৯ জুলাই। সার্জেন্ট ইউনিভার্সিটি অব ক্যালিফর্নিয়া, বার্কলে থেকে ১৯৬৪ সালে বিএ ডিগ্রি লাভ করেন। তিনি পিএইচডি করেন হার্ভার্ড বিশ্ববিদ্যালয় থেকে।
কর্মজীবন
তিনি ১৯৭০ থেকে ১৯৭১ সাল পর্যন্ত পেন্সিল্‌ভেনিয়া বিশ্ববিদ্যালয় এ শিক্ষকতা করেন। ১৯৭১ থেকে ১৯৮৭ সাল পর্যন্ত মিনেসোটা বিশ্ববিদ্যালয় এ কর্মরত ছিলেন। ১৯৯১ থেকে ১৯৯৮ সাল পর্যন্ত শিকাগো বিশ্ববিদ্যালয় এ কর্মরত ছিলেন। ১৯৯৮ থেকে ২০০২ সাল পর্যন্ত স্ট্যানফোর্ড বিশ্ববিদ্যালয় এ শিক্ষকতা করেন।
শ্রীলঙ্কায় ধর্ম
শ্রীলঙ্কা রাষ্ট্রটি একটি বৌদ্ধ সংখ্যাগরিষ্ঠ রাষ্ট্র এবং দেশটির রাষ্ট্রধর্মও বৌদ্ধ ধর্ম। সংখ্যাগরিষ্ঠ বৌদ্ধ ছাড়াও শ্রীলঙ্কায় হিন্দু, মুসলিম, খ্রিষ্টান এবং অন্যান্য ধর্মের মানুষ স্বল্প পরিমাণে রয়েছে। ২০১২ সালের একটি পরিসংখ্যান অনুযায়ী শ্রীলঙ্কার ৭০.২% মানুষ বৌদ্ধ ধর্মাবলম্বীর, ১২.৬% হিন্দু, ৯.৭% মুসলিম (প্রায় সবাই সুন্নী) এবং ৭.৪% খ্রিষ্টান (প্রায় সবাই ক্যাথলিক)। শ্রীলঙ্কার সংবিধান অনুযায়ী বৌদ্ধ ধর্ম হচ্ছে দেশটির রাষ্ট্রীয় ধর্ম এবং বৌদ্ধ ধর্মের নীতি নিয়ম কানুন রাষ্ট্রের সর্বস্তরে চালু করার কথা বলা আছে এবং বৌদ্ধ ধর্মীয় নীতি বিরোধী কোনো কিছু দেশে তৈরি করা যাবেনা এরূপও বলা আছে।  রাষ্ট্রীয় পর্যায়ে ধর্মনিরপেক্ষতা না থাকলেও এবং সংবিধানে বৌদ্ধ ধর্মকে গুরুত্ব দিয়ে রাখা হলেও দেশটিতে অন্যান্য সকল ধর্মের মানুষের বসবাসের অধিকার সম্পর্কিত কথাও সংবিধানে বলা আছে। ২০০৮ সালে একটি আন্তর্জাতিক জরিপ (গ্যালাপ পোল) অনুযায়ী শ্রীলঙ্কা বিশ্বের তৃতীয় ধর্মপ্রাণ দেশের কাতারে পড়েছিলো, ৯৯% শ্রীলঙ্কীয় মানুষ নিজেদের জীবনে ধর্মের গুরুত্বকে সবার উপরে রাখে এরকমটা জরিপে উঠে এসেছিলো।
পূর্ববঙ্গ ও আসাম আইন পরিষদ
পূর্ববঙ্গ ও আসাম আইন পরিষদ ছিলো ব্রিটিশ ভারতের একটি প্রদেশ পূর্ববঙ্গ এবং আসামের আইন পরিষদ যা বাংলাদেশ এবং উত্তর-পূর্ব ভারতকে নিয়ে অন্তর্ভুক্ত ছিলো। এর সদরদপ্তর প্রাদেশিক রাজধানী ঢাকার গভর্নমেন্ট হাউসে অবস্থিত ছিলো। এর পদাধিকারী প্রধান ছিলেন পূর্ব বাংলা ও আসামের লেফটেন্যান্ট গভর্নর।
সংবিধান
ভারতীয় পরিষদ আইন ১৮৯২-এর অধীনে প্রথম আইন পরিষদ গঠিত হয়েছিল। লেফটেন্যান্ট গভর্নর জেলা বোর্ড, পৌরসভা, জমিদার ও চেম্বার অফ কমার্সের সুপারিশ থেকে সদস্যদের সুপারিশ করেন। মনোনীতদের নিয়োগের জন্য লেফটেন্যান্ট গভর্নরের ভারতের ভাইসরয়ের সম্মতি প্রয়োজন ছিলো। পরিষদের বাজেট নিয়ে আলোচনা করার ও সরকারকে পরামর্শ দেওয়ার অধিকার ছিল, কিন্তু ভোট দেওয়ার ক্ষমতা ছিল না। পরিষদের বেশিরভাগ সদস্য ছিলেন ইউরোপীয়, সংখ্যালঘু ছিল স্থানীয় ভারতীয় প্রজা।
মোর্লে-মিন্টো সংস্কার
জন মোর্লে ও লর্ড মিন্টো কর্তৃক প্রণীত ভারতীয় পরিষদ আইন ১৯০৯, আংশিকভাবে নির্বাচিত আইন পরিষদের সূচনা করেছিল। এই সংস্কারের ফলে দেশীয় বিষয়ের প্রতিনিধিত্ব বৃদ্ধি পায়। এই সংস্কারে ভোটের অধিকার পেয়েছিলো জমির মালিকরা। ইতিবাচক পদক্ষেপের অংশ হিসাবে মুসলিমদের একটি পৃথক নির্বাচকমণ্ডলীর অধিকার দেওয়া হয়েছিল। ভারতীয় পরিষদ আইন, ১৮৬১, ১৮৯২ ও ১৯০৯ এর বিধানগুলোর অধীনে আইন ও প্রবিধান তৈরির উদ্দেশ্যে আইনসভা পরিষদ একত্রিত হয়েছিল। এটি লেফটেন্যান্ট গভর্নরের কার্যনির্বাহী পরিষদকে পরামর্শ দেয়।
ভৌগোলিক অন্তর্ভুক্তি
বৃহৎ জনসংখ্যার কারণে পরিষদে পূর্ববঙ্গের সবচেয়ে বেশি আসন ছিল। ঔপনিবেশিক আসাম, যা ভারতের আসাম, মেঘালয়, নাগাল্যান্ড, মিজোরাম এবং অরুণাচল প্রদেশের রাজ্যগুলো নিয়ে গঠিত ছিলো; সেগুলো স্বল্প জনসংখ্যার কারণে ৪১ সদস্যের কাউন্সিলে ৫টি আসন পায়।
আসাম আইন পরিষদ
আসাম আইন পরিষদ ১৯১৩ থেকে ১৯৩৫ সাল পর্যন্ত ভারতের আসামের এককক্ষীয় আইনসভা এবং তারপর ১৯৩৫ থেকে ১৯৪৭ সাল পর্যন্ত দ্বিকক্ষ বিশিষ্ট আইনসভার উচ্চকক্ষ ছিলো। এরপর এটি ভারত (প্রদেশিক আইনসভা) আদেশ, ১৯৪৭ ও আসাম বিধানসভা দ্বারা ভেঙে দেওয়ার পরে এককক্ষ বিশিষ্ট হয়ে ওঠে।
রিপাবলিক বাংলা
রিপাবলিক বাংলা ভারত থেকে সম্প্রচারিত একটি বাংলা সংবাদ টিভি চ্যানেল। চ্যানেলটির মালিক হল অর্ণব গোস্বামীর রিপাবলিক মিডিয়া নেটওয়ার্ক।
ইতিহাস
১১ ডিসেম্বর ২০২০ সালে রিপাবলিক মিডিয়া নেটওয়ার্কের প্রধান সম্পাদক অর্ণব গোস্বামী রিপাবলিক বাংলা চালুর কথা ঘোষণা করেন। ১৭ ফেব্রুয়ারি ২০২১ সালে চ্যানেলটি তার ট্যাগলাইন "কথা হবে চোখে চোখ রেখে" ঘোষণা করে। ৭ মার্চ ২০২১ সালে চ্যানেলটি চালু করা হয়। রিপাবলিক টিভি ও রিপাবলিক ভারতের পর, এটি অর্ণব গোস্বামী প্রবর্তিত তৃতীয় চ্যানেল।
চিরুনি
thumb|right|200px|চিরুনি চিরুনি হচ্ছে চুল আঁচড়াবার উপকরণ। এটি কঠিন বস্তু হতে প্রস্তুত করা হয়, সাধারণত চ্যাপ্টা হয়, এবং এর অবশ্যই দাঁত থাকে। চিরুনি ব্যবহার করে মানুষ চুল বা অন্য কোন আঁশ জাতীয় তন্তু সোজা করে কিংবা পরিষ্কার করে।
পীরগাছা রেলওয়ে স্টেশন
অবস্থান
পীরগাছা রেলওয়ে স্টেশন সান্তাহার-কাউনিয়া লাইনের ত্রিমোহনী-কাউনিয়া অংশে অবস্থিত।
চিরুনি
উপাদান
thumb|right|200px|A [[Punjabi people|Punjabi wooden comb]] প্রাচীন যুগে চিরুনি বিভিন্ন উপাদান দিয়ে তৈরি হতো। এর মধ্যে চিরুনি তৈরিতে যে উপাদান সবচেয়ে বেশি ব্যবহূত হতো, তা হলো পাথর। ওই সময় পাথর কেটে কেটে চিরুনি তৈরি করা চুলের পরিচ্ছন্নতার ব্যাপারে সচেতনতারই একটা বড় প্রমাণ। পাথরের পাশাপাশি প্রাচীনকালে বিভিন্ন প্রাণীর হাড়গোড়ও চিরুনি তৈরিতে ব্যবহূত হতো বলে প্রমাণ পেয়েছেন প্রত্নতত্ত্ববিদেরা।
পীরগাছা রেলওয়ে স্টেশন
ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে  ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়। এসময় পীরগাছা রেলওয়ে স্টেশন তৈরি করা হয়।
চিরুনি
ইতিহাস
[[Ashanti people|Ashanti comb - an example of Afro pick|120px|left|thumb]] প্রস্তর যুগেই নাকি মানুষ চিরুনির ব্যবহার শিখে গিয়েছিল। ওই সময় শক্ত উপাদান দিয়ে মানুষ যেসব দ্রব্য তৈরি করত, তার মধ্যে অন্যতম ছিল নিজের চুল পরিষ্কার রাখার চিরুনি। খ্রিষ্টপূর্ব ৫৫০০ শতকে প্রাচীন মিসরের মানুষের মধ্যে চিরুনির ব্যবহার প্রচলিত ছিল। প্রাচীন চীনে কারও মালিকানায় একটি চিরুনি থাকাকে মনে করা হতো আভিজাত্যের প্রমাণ।
পীরগাছা রেলওয়ে স্টেশন
পরিষেবা
পীরগাছা রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
চিরুনি
ইতিহাস
মধ্যযুগে এসে চিরুনি তৈরিতে একটা বড় ধরনের বিপ্লব সংঘটিত হয়। এ সময় চিরুনি তৈরিতে হরিণ ও অন্যান্য গবাদিপশুর শিং দিয়ে তৈরি বিশেষ একধরনের পদার্থ আবিষ্কৃত হয়। কচ্ছপের শক্ত খোলটিও এই বিশেষ পদার্থ তৈরিতে ব্যবহূত হতো। শিং ও কচ্ছপের খোল গলিয়ে ওই বিশেষ পদার্থ প্রস্তুত করে বিভিন্ন আকারের চিরুনি সে সময় তৈরি করা হতো। উনিশ শতকের শেষ দিকে ইসাইয়াহ ও জন হায়াত নামের দুই ভাই প্রাকৃতিক উপাদানের বদলে কৃত্রিম উপাদান দিয়ে চিরুনি তৈরির উপায় আবিষ্কার করেন। তাদের উদ্ভাবিত সেলুলয়েড চিরুনির ইতিহাস বদলে দেয় । সেলুলয়েড চিরুনিকে করে তোলে সস্তা সেই সাথে নিয়ে আসে মানুষের ক্রয়ক্ষমতার মধ্যে।
এডওয়ার্ড লাউরি টাটম
এডয়ার্ড লাউরি টাটম একজন মার্কিন জিনবিজ্ঞানী। তিনি ১৯৫৮ সালে চিকিৎসাবিজ্ঞানে নোবেল পুরস্কার লাভ করেন।
পার্থজিৎ গঙ্গোপাধ্যায়
'''ড. পার্থজিৎ গঙ্গোপাধ্যায়''' (জন্ম: ৭ নভেম্বর ১৯৬৪) হলেন একবিংশ শতকের বাংলার বিশিষ্ট শিশুসাহিত্যিক, কবি ও গবেষক। জোড়াসাঁকোর ঠাকুরবাড়ির নানা ইতিহাস নিয়ে তার রচিত ও সম্পাদিত গ্রন্থসমূহ দুই বাংলার পাঠকমহলে বিশেষভাবে সমাদৃত।
জন্ম ও প্রারম্ভিক জীবন
পার্থজিৎ গঙ্গোপাধ্যায়ের জন্ম ১৯৬৪ খ্রিস্টাব্দের ৭ নভেম্বর পশ্চিমবঙ্গের  হাওড়া জেলার সালকিয়ায়। পিতা প্রমথরঞ্জন গঙ্গোপাধ্যায়। তাদের আদি নিবাস ছিল অধুনা বাংলাদেশের ঢাকার অদূরে মানিকগঞ্জে। তার পিতা-পিতামহ ছিন্নমূল হয়ে ভারত চলে আসেন। পার্থজিৎ-এর স্কুলের পাঠ সালকিয়ারই হিন্দু হাই স্কুলে। তারপর তিনি হাওড়ার লালবাবা কলেজ হতে  কলকাতা বিশ্ববিদ্যালয়ের স্নাতক হন। বাংলা ভাষা ও সাহিত্যে স্নাতকোত্তর ডিগ্রি লাভ করেন রবীন্দ্রভারতী বিশ্ববিদ্যালয় থেকে। অবনীন্দ্রনাথ ঠাকুর নিয়ে বিশ্ববিদ্যালয় স্তরে প্রথম এবং পরে বাংলা ছড়ার বিবর্তনের উপর মৌলিক গবেষণা করে রবীন্দ্রভারতী বিশ্ববিদ্যালয় থেকে যথাক্রমে প্রথমে পিএইচডি ও পরে ডি.লিট ডিগ্রি লাভ করেন।
সাহিত্যকর্ম
ড. পার্থজিৎ গঙ্গোপাধ্যায় বিগত বিশ শতকের শেষ দশকে মূলত ছোটদের মনোরঞ্জনে বাংলার সাহিত্য জগতে প্রবেশ করেন এবং অচিরে ছড়া ও কবিতা রচনায় সিদ্ধহস্ত হন। মৌলিক রচনার সঙ্গে তিনি শিশুসাহিত্য নিয়ে অনুসন্ধানে নিয়োজিত আছেন। শিশুসাহিত্যের পাশাপাশি জোড়াসাঁকোর ঠাকুরবাড়ি কেন্দ্রিক ইতিহাস বিষয়ে এবং পুরানো সাময়িকপত্র নিয়ে বহুগ্রন্থ রচনা ও সম্পাদনা করেছেন। কবিকণ্ঠের আবৃত্তি ও গানের একটি সংক্ষিপ্ত ইতিহাস চিরসখা প্রকাশিত হয় ২০০৫ খ্রিস্টাব্দে। কবির ছোট জামাতা নগেন্দ্রনাথ গঙ্গোপাধ্যায়ের সম্পাদনায় বাংলার প্রথম দুর্লভ পূজাবার্ষিকী— পার্বণী র পুনরুদ্ধার করেন তিনি। এছাড়াও তিনি অবনীন্দ্রনাথের অমুদ্রিত পাণ্ডুলিপি স্বপ্নের মোড়ক ও  মোহনলাল গঙ্গোপাধ্যায়ের চিঠির গল্প আবিষ্কার করেছেন। পুরানো সাময়িকপত্র পত্র নিয়ে বহুগ্রন্থ রচনা করেছেন। তার গুরুত্বপূর্ণ গবেষণাধর্মী গ্রন্থ সাময়িকপত্র প্রসঙ্গে প্রথম প্রকাশিত হয় ২০০৯ খ্রিস্টাব্দে। বেশকিছু অবিস্মরণীয় সাময়িকপত্রের রচনা সংকলন তারই সম্পাদনায় প্রকাশিত হয়েছে। ছোটদের জন্য লিখেছেন চল্লিশটিরও বেশি বই। সম্পাদনা করে চলেছেন অসংখ্য গ্রন্থ।  পশ্চিমবঙ্গ সরকারের "শিশু-কিশোর আকাদেমি"র প্রতিষ্ঠাকাল হতেই তিনি কর্মপরিষদের মনোনীত সদস্য।
প্রকাশিত গ্রন্থসমূহ
ড. পার্থজিৎ গঙ্গোপাধ্যায়ের রচিত ও সম্পাদিত কিছু গ্রন্থ হল—
৭১ নং ওয়ার্ড, কলকাতা পৌরসংস্থা
ওয়ার্ড নং ৭১, কলকাতা পৌরসংস্থা কলকাতা পৌরসংস্থার বরো নং ৮ এর একটি প্রশাসনিক বিভাগ। পশ্চিমবঙ্গর রাজ্য দক্ষিণ কলকাতার ভবানীপুর (যদুবাবুর বাজার) আশপাশ অংশগুলি নিয়ে এটি গঠিত।
ভূগোল
ওয়ার্ডটি কলকাতা পুলিশের ভবানীপুর এবং কালীঘাট থানা দ্বারা পরিবেশিত হয়।
দক্ষিণ বিভাগের সমস্ত পুলিশ জেলার উপর টালিগঞ্জ মহিলা থানার এখতিয়ার রয়েছে, অর্থাৎ পার্ক স্ট্রিট, শেক্সপিয়ার সরণি, আলিপুর, হেস্টিংস, ময়দান, ভবানীপুর, কালীঘাট, টালিগঞ্জ, চারু মার্কেট, নিউ আলিপুর এবং চেতলা।
নির্বাচনের হাইলাইটস
এটি একটি সিটি মিউনিসিপ্যাল কর্পোরেশন কাউন্সিল নির্বাচনী এলাকা গঠন করে এবং এটি ভবানীপুর বিধানসভা কেন্দ্রর একটি অংশ।
প্রেমবিহারী নারায়ণ রাইজাদা
প্রেমবিহারী নারায়ণ রাইজাদা (১৭ ডিসেম্বর ১৯০১–১৬ ফেব্রুয়ারি ১৯৬৬) ছিলেন একজন চারুলিপিকর। তিনি ভারতের সংবিধানটি বিনা পারিশ্রমিকে নিজের হাতে লিখেছিলেন।
জীবনী
প্রেমবিহারী নারায়ণ রাইজাদা ১৯০১ খ্রিস্টাব্দের ১৭ই ডিসেম্বর দিল্লির এক হস্তাক্ষর গবেষকের পরিবারে জন্মগ্রহণ করেন। পিতা ব্রিজবিহারী নারায়ণ রাইজাদা। তিনি শৈশবে তার পিতা-মাতাকে হারান। সে কারণে তিনি পিতামহ রামপ্রসাদ সাক্সেনা ও পিতৃব্য চতুরবিহারী নারায়ণ সাক্সেনার কাছে মানুষ হন। তার পিতামহ রামপ্রসাদ একজন চারুলিপিকর ছিলেন। তিনি ফার্সি ও ইংরেজি ভাষায় পণ্ডিত ছিলেন। তিনি ইংরেজ সরকারের উচ্চপদস্থ কর্মচারীদের ফার্সি ভাষা শেখাতেন। পিতামহ সুন্দর হস্তাক্ষর করার জন্য প্রেমবিহারীকে ছোটবেলা থেকেই ক্যালিগ্রাফি আর্ট বা চারুলিপি শিল্প শেখাতেন। প্রেমবিহারী দিল্লীর সেন্ট স্টিফেন কলেজ থেকে স্নাতক হওয়ার পর পিতামহের কাছে শেখা চারুলিপি শিল্প নিয়ে চর্চা করতে আরম্ভ করেন। ধীরে ধীরে সুন্দর হস্তাক্ষরের জন্য তার নাম দিকে দিকে ছড়িয়ে পড়ে।
১৯৪০ খ্রিস্টাব্দে ভারতের গণপরিষদে ভারতের সংবিধানের খসড়ার কাজ চলছে, তখন জওহরলাল নেহরু সংবিধানের প্রথম চূড়ান্ত নথিটি রাইজাদাকে ইটালিক শৈলীতে হাতে লিখে দিতে বললেন এবং সেজন্য তিনি কি পারিশ্রমিক নেবেন তা জানতে চাইলেন। প্রত্যুত্তরে রাইজাদা জানালেন:
এরূপ বলার পর তিনি নেহেরুকে একটা অনুরোধ করেন:
নেহেরুজী তার এই অনুরোধ মেনে নিয়েছিলেন এবং  সংবিধান লেখার জন্য তাঁকে সংবিধান হলে (সেটি বর্তমানে কনস্টিটিউশন ক্লাব অফ ইন্ডিয়া নামে পরিচিত) একটা ঘর দেওয়া হয়েছিল। যেখানে বসে রাইজাদা পুরো সংবিধানটির পান্ডুলিপিটা ইটালিক শৈলীতে লিখেছিলেন। হিন্দি ভাষায় সংবিধানটি লিখেছিলেন বসন্তকৃষ্ণণ বৈদ্য। তিনি ছয় মাসের পরিশ্রমে ৩৯৫টি ধারা, ৮টি তফশিল ও  ১টি প্রস্তাবনা সংবলিত সংবিধানের পাণ্ডুলিপিটি লিখেছিলেন। তিনি লেখায় ৪৩২টি কলমদানি আর ৩০৩ নম্বরের নিব পেনের ব্যবহার করেন। এই নিবগুলো ইংল্যান্ড ও চেক্সস্লোভিয়া থেকে আনা হয়েছিল। তার ও তার পিতামহের নাম পাণ্ডুলিপিতে দৃষ্ট হয়। যখন পাণ্ডুলিপি লেখার কাজ সম্পন্ন হয়, তখন দেখা যায় ২৫১ টি পার্চমেন্ট কাগজের পাতা ব্যবহার করতে হয়েছিল। সংবিধানটির ওজন ৩ কিলোগ্রাম ৭৫০ গ্রাম। সংবিধানটি দৈর্ঘ্যে ২২ ইঞ্চি আর প্রস্থে ১৬ ইঞ্চি।
প্রসঙ্গত উল্লেখযোগ্য এই যে, পাণ্ডুলিপিতে ফাঁকা অংশে নন্দলাল বসু ও শান্তিনিকেতনের তার ছাত্রছাত্রীরা অনবদ্য চিত্র শৈলীতে ভরিয়ে তুলেছিলেন। মহেঞ্জাদড়োর সিলমোহর, রামায়ণ, মহাভারত, গৌতম বুদ্ধের জীবন, সম্রাট অশোকের বৌদ্ধধর্ম প্রচার, বিক্রমাদিত্যের সভা,সম্রাট আকবর ও মুঘল সাম্রাজ্য,মহারানি লক্ষ্মীবাঈ, টিপু সুলতান, গান্ধীজির আন্দোলন, নেতাজী সুভাষচন্দ্র বসুর ও ফৌজের লড়াই, ভারতের পাহাড়, সমুদ্র ও মরুর সৌন্দর্যের রূপচিত্র সুচিন্তিত উপায়ে চিত্রায়িত হয়েছিল।
১৯৪৯ খ্রিস্টাব্দের ২৬ শে নভেম্বর সংবিধানের পাণ্ডুলিপির কাজ সম্পন্ন হয় এবং ১৯৫০ খ্রিস্টাব্দের ২৬শে জানুয়ারি স্বাক্ষরিত হয়। হাতে লেখা এবং অলঙ্করণে সজ্জিত ভারতের সংবিধানের কপিটি দেরাদুনস্থিত সার্ভে অব ইন্ডিয়া' র অফিসে এবং মূল নথিটি দিল্লির জাতীয় জাদুঘরে সুরক্ষিত আছে।
স্যান্ড্রা হুইটলস্টন
স্যান্ড্রা হুইটলস্টন (জন্ম ২রা ফেব্রুয়ারি ১৯৫১) একজন নিউজিল্যান্ডীয় প্রাক্তন সাঁতারু। তিনি নিউজিল্যান্ডের প্রথম পেশাদার সাঁতার প্রশিক্ষক, বার্ট কোটেরিল, দ্বারা প্রশিক্ষিত ছিলেন এবং ১৯৬৮ সালের গ্রীষ্মকালীন অলিম্পিকে তিনি তিনটি ইভেন্টে প্রতিদ্বন্দ্বিতা করেছিলেন।
ফিলিপ পিনেল
কর্মজীবন
ফিলিপ পিনেল এর বাবা ছিলেন গ্রামের ডাক্তার। তিনি প্রথম জীবনে ধর্মতত্ত্ব নিয়ে অধ্যয়ন শুরু করেন। পরিণত বয়সে চিকিৎসাবিজ্ঞানে কাজ শুরু করেন। ১৭৯৮ সালে তার বিখ্যাত গ্রন্থ Nosographie Philosophique প্রকাশিত হয়। দু-দশকের মধ্যে বইটির ৬ টি সংস্করণ হয়। তার গ্রন্থে মনের রোগকে 'মানসিক ও মনস্তাত্ত্বিক বিচ্ছন্নতা' বলে উল্লেখ করেছেন।
মুহাম্মাদ ইকবাল হোছাইন
মুহাম্মাদ ইকবাল হোছাইন বাংলাদেশী একজন লেখক কলামিস্ট, তুলনামূলক ধর্ম বিশ্লেষক ও পুস্তক প্রণেতা ও আন্ত-ধর্ম সম্পর্কীয় বক্তা।     যিনি গণমাধ্যমে আন্তর্জাতিক বিষয়াবলী ও ইসলামী দর্শন নিয়ে লেখালিখি করে থাকেন।    যিনি উপমহাদেশে ইসলামের প্রসার ও ইতিহাস সংক্রান্ত দক্ষিণপূর্ব এশিয়ায় শান্তি, নিরাপত্তা ও ইসলাম বই লিখে জনপ্রিয়তা পেয়েছেন।
পরিচতি ও শিক্ষাজীবন
মুহাম্মাদ ইকবাল হোছাইন ১৯৭৪ সালের ২ ফেব্রুয়ারি মনোহরদি উপজেলার ধারাবান্দা গ্রামে জন্মগ্রহণ করেন। তার পিতার নাম মহিউদ্দিন আহমেদ। ইকবাল হোছাইন কুষ্টিয়ার ইসলামী বিশ্ববিদ্যালয়, বাংলাদেশ থেকে ধর্মতত্ত্ব  বিষয়ে থেকে অনার্স ও মাস্টার্স সম্পন্ন করেন। তিনি একই বিশ্ববিদ্যালয় থেকে এমফিল ও পিএইচডি সম্পন্ন করেন। এরপর ২০০৭ সালে লন্ডন বিশ্ববিদ্যলয় থেকে ধর্মতত্ত্বের উপর উচ্চতর ডিগ্রী ও পূর্ব লন্ডন বিশ্ববিদ্যালয় থেকে পিজিসি সম্পন্ন করেন।
কর্মজীবন
২০০৭ সালে তিনি রয়েল কলেজ অব লন্ডনে খন্ডকালীন শিক্ষকতা করেন। ২০১৩ থেকে ব্যাংককের ইন্টারন্যাশনাল ইনস্টিটিউট অব পিচ স্টাডিজের প্রশিক্ষক হিসেবে কাজ করছেন। ২০১৩ সালে তিনি কুষ্টিয়ার ইসলামী বিশ্ববিদ্যালয়, বাংলাদেশ এর শিক্ষক সমিতির নির্বাচিত সাধারণ সম্পাদক হিসেবে দায়িত্ব পালন করেন। তিনি বাংলা একাডেমির একজন সদস্য।
বইসমূহ
মুহাম্মাদ ইকবাল হোছাইন বহু বই লিখেছেন, তারমধ্যে জনপ্রিয় কিছু বইয়ের তালিকা
রোমিও + জুলিয়েট
রোমিও + জুলিয়েট ১৯৯৬ সালে মুক্তিপ্রাপ্ত মার্কিন প্রণয়ধর্মী নাট্য চলচ্চিত্র। ইংরেজ নাট্যকার উইলিয়াম শেকসপিয়ারের রোমিও অ্যান্ড জুলিয়েট নাটক অবলম্বনে চলচ্চিত্রটি পরিচালনা করেছেন ব্যাজ লুরমান। এতে নাম চরিত্রে অভিনয় করেন লিওনার্দো ডিক্যাপ্রিও ও ক্লেয়ার ডেইন্স। এটি শেকসপিয়ারের নাটকের সংক্ষেপিত ও আধুনিক রূপ। শেকসপিয়ারে মূল সংলাপ রয়ে গেলেও মন্টাগুয়ে ও ক্যাপুলেট পরিবারকে যুদ্ধরত মাফিয়া সাম্রাজ্য হিসেবে দেখানো হয় এবং তলোয়ারের পরিবর্তে বন্দুক ব্যবহার করা হয়।
১৯৯৭ সালে ৪৭তম বার্লিন আন্তর্জাতিক চলচ্চিত্র উৎসব-এ লিওনার্দো ডিক্যাপ্রিও শ্রেষ্ঠ অভিনেতা হিসেবে গোল্ডেন বিয়ার এবং পরিচালক লুরমান আলফ্রেড বাউয়ের পুরস্কার লাভ করেন। লুরম্যান একই উৎসবে শ্রেষ্ঠ চলচ্চিত্রের জন্য গোল্ডেন বিয়ারের জন্যও মনোনয়ন লাভ করেন। ৬৯তম একাডেমি পুরস্কার-এ ক্যাথরিন মার্টিন ও ব্রিগিট ব্রোচ শ্রেষ্ঠ শিল্প নির্দেশনার জন্য একাডেমি পুরস্কারের জন্য মনোনীত হন।
কাহিনী সংক্ষেপ
ভেরোনা বীচে মন্টাগুয়ে ও ক্যাপুলেট পরিবারের মধ্যে পারিবারিকভাবে দ্বন্দ্ব চলে আসছে। পূর্বপুরুষদের মধ্যেকার দ্বন্দ্ব নতুন প্রজন্ম বয়ে বেরাচ্ছে। সেই ধারাবাহিকতায় মন্টাগুয়ে পরিবারের বেনভোলিও আর ক্যাপুলেট পরিবারের তাইবাল্টের মধ্যে শহরে বন্দুকযুদ্ধ হয়। পুলিশ দুজনকেই সতর্ক করে দেয়।
বেনভোলিওর রোমিওর সাথে সৈকতে দেখা হয় এবং সেখানে তারা ক্যাপুলেটদের সান্ধ্য-পার্টির কথা জানতে পারে। তারা দুজন তাদের এক বন্ধুর মাধ্যমে পার্টিতে ঢুকার টিকেট পায়। মদের নেশা চড়ে গেলে সে বিশ্রাম করতে যায়। সেখানে এক অ্যাকুইরিয়ামের প্রশংসা করতে গিয়ে তার জুলিয়েটের সাথে দেখা হয়। প্রথম দেখায় তাদের মধ্যে প্রেম হয়ে যায়। কিন্তু পারিবারিক শত্রুতা এই প্রেমের পথে বাঁধা হয়ে দাড়ায়।
অভিনয়শিল্পী
ন্যাটালি পোর্টম্যানকে প্রথমে জুলিয়েট চরিত্রে নেওয়া হয়, কিন্তু কয়েকদিন রিহার্সাল করার পর তাকে বাদ দেওয়া হয়। বাজ লুরমান বলেন পোর্টম্যান তখন খুব ছোট ছিল এবং ডিক্যাপ্রিও সাথে মানানসই হচ্ছিল না। ডিক্যাপ্রিওর তখন ২১ বছর আর পোর্টম্যানের মাত্র ১৪ বছর ছিল। এমনকি জুলিয়েটের বাগদত্তা কাউন্ট প্যারিস চরিত্রে অভিনয় করার রুডের বয়স ছিল তখন ২৬।
এসময়ে ডিক্যাপ্রিও ঘোষণা দিলেন ডেইন্স জুলিয়েট চরিত্রে অভিনয় করবে কারণ তার ধারণা ডেইন্স সংলাপে দক্ষ এবং তার অভিনয়ে চপলতা নেই।
পুরস্কার
লিওনার্দো ডিক্যাপ্রিও ও ক্লেয়ার ডেইন্স ১৯৯৭ সালে জনপ্রিয় প্রণয়ধর্মী অভিনেতা ও অভিনেত্রী বিভাগে ব্লকবাস্টার এন্টারটেইনমেন্ট পুরস্কার লাভ করেন। ১৯৯৭ সালে এমটিভি মুভি পুরস্কার-এ ডেইন্স শ্রেষ্ঠ অভিনেত্রী বিভাগে পুরস্কার লাভ করেন এবং ডিক্যাপ্রিও শ্রেষ্ঠ অভিনেতার মনোনয়ন লাভ করেন। এছাড়া তার দুইজন শ্রেষ্ঠ চুম্বন-দৃশ্য ও পর্দা জুটি হিসেবে মনোনীত হন। ৫১তম বাফটা পুরস্কার-এ ব্যাজ লুরমান শ্রেষ্ঠ পরিচালনা, লুরমান ও মেরি হেইলি শ্রেষ্ঠ ধারকৃত চিত্রনাট্য, নেলে হোপার শ্রেষ্ঠ সঙ্গীত ও ক্যাথরিন মার্টিন শ্রেষ্ঠ ব্যবস্থাপনার জন্য পুরস্কার লাভ করেন। এছাড়া ছবিটি চিত্রগ্রহণ, সম্পাদনা ও শব্দগ্রহণ বিভাগে মনোনয়ন পায়।
করটিয়া কালী মন্দির
করটিয়া কালী মন্দির টাঙ্গাইল জেলায় নাগপুর উপজেলার হিন্দু মন্দির সমূহের মধ্যে অন্যতম। এটি করটিয়া কালীবাড়ি নামেও পরিচিত। এটি প্রায় এক শত বছরেরও বেশি পুরাতন মন্দির।
অবস্থান
এটি নাগপুর উপজেলার মোকনা ইউনিয়নের করটিয়া গ্রামে অবস্থিত।
স্থাপনা সূমহ
করটিয়া কালী মন্দির এ বর্তমানে কালী মূর্তি ছাড়াও আরো বেশ কয়েকটি মূর্তি রয়েছে। তাদের মধ্যে অন্যতম হলো, দুর্গা মন্দির, লোকনাথ মন্দির।
অনুষ্ঠানমালা
করটিয়া কালী মন্দির এর মূল পূজা হলো কালী পূজা। তাছাড়া এখানে দুর্গা পূজা, সরস্বতী পূজা, বাৎসরিক অনুষ্ঠান সহ নানা ধরনের ধর্মীয় উৎসব এখানে হয়ে থাকে।
রাজাপুর উপজেলা
রাজাপুর বাংলাদেশের ঝালকাঠি জেলার অন্তর্গত একটি উপজেলা।
অবস্থান ও আয়তন
আয়তনঃ ১৬৪ বর্গকিলোমিটার এই উপজেলার উত্তরে ঝালকাঠি সদর উপজেলা ও পিরোজপুর জেলার কাউখালী উপজেলা, দক্ষিণে পিরোজপুর জেলার  ভান্ডারিয়া উপজেলা, কাঁঠালিয়া উপজেলা ও বরগুনা জেলার বেতাগী উপজেলা, পূর্বে নলছিটি উপজেলা ও বরিশাল জেলার বাকেরগঞ্জ উপজেলা এবং গজালিয়া নদী, পশ্চিমে পিরোজপুর জেলার ভান্ডারিয়া উপজেলা ও কাউখালী উপজেলা।
ইতিহাস
গৌর সুলতানের আমলে চন্দ্রদ্বীপের দক্ষিণ অঞ্চল দুই পাঠান সরদার শাসন করতেন। তাদের একজনের নাম ছিল রেজা খান, রেজা খান এ অঞ্চলের প্রধান ছিলেন। তথ্যমতে ১৯২০ সালে রেজা খান এ অঞ্চলে প্রধান কার্যালয় স্থাপন করেন। তার নামানুসারে এ স্থানের নাম রাখা হয় রেজাপুর। তা থেকে পরবর্তীতে রাজাপুর নাম ধারণ করে। ১৯৩৭ সনে রাজাপুরে পুলিশ স্টেশন স্থাপিত হয়। ১৯৮৩ সনে রাজাপুর থানা মানে উন্নীত থানা হিসাবে প্রশাসনিক কার্যক্রম শুরু করে এবং ১৯৮৫ সনে উপজেলা সৃষ্টি হয়।
নদ-নদী
ধানসিড়ি, বিষখালি, জাঙ্গালিয়া।
প্রশাসনিক এলাকাসমূহ
রাজাপুর উপজেলায় বর্তমানে ৬টি ইউনিয়ন রয়েছে। সম্পূর্ণ উপজেলার প্রশাসনিক কার্যক্রম রাজাপুর থানার আওতাধীন।
জনসংখ্যার উপাত্ত
২০১১ সালের আদমশুমারি অনুযায়ী রাজাপুর উপজেলার মোট জনসংখ্যা ১,৪৮,৪৯৪ জন। এর মধ্যে পুরুষ ৭১,০৩৩ জন এবং মহিলা ৭৭,৪৬১ জন। মোট পরিবার ৩৩,৯০৩টি।
শিক্ষা
২০১১ সালের আদমশুমারি অনুযায়ী রাজাপুর উপজেলার সাক্ষরতার হার ৬৩.৯%।
জামশেদপুর লোকসভা কেন্দ্র
জামশেদপুর লোকসভা কেন্দ্রটি ঝাড়খণ্ড রাজ্যের ১৪ টি লোকসভা কেন্দ্রের একটি এবং ১৯৫২ সালের লোকসভা কেন্দ্রটি প্রতিষ্ঠিত হয়। এটি তফসিলী জাতি ও তফসিলী উপজাতিদের জন্য সংরক্ষিত নয় এবং মোট ৬ টি বিধানসভা কেন্দ্র নিয়ে গঠিত। এই লোকসভা কেন্দ্রটি সম্পূর্ণ পূর্ব সিংভূম জেলা দ্বারা গঠিত এবং এটির সদর দফতর জামশেদপুর শহরে অবস্থিত। লোকসভা কেন্দ্রের অন্তর্গত এলাকার সরকারি ভাষা হল হিন্দি।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ কারণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
ইতিহাস
এই লোকসভা কেন্দ্রে ১৯৫২ সালে প্রথম নির্বাচন অনুষ্ঠিত হয় এবং ২০১৯ সালে সর্বশেষ নির্বাচন অনুষ্ঠিত হয়েছে।
বিধানসভা কেন্দ্রগুলি
লোকসভা কেন্দ্রটি ঝাড়খণ্ড রাজ্যের ৮১ টি বিধানসভা কেন্দ্রের মধ্যে ৬ টি বিধানসভা কেন্দ্র নিয়ে গঠিত। বিধানসভা কেন্দ্রের নির্বাচিত সদস্য ঝাড়খণ্ড বিধানসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৬ টি বিধানসভা কেন্দ্র সর্বশেষ ২০১৪ সালে নির্বাচন অনুষ্ঠিত হয়। ৬ টি কেন্দ্রের মধ্যে ৩ টি বিধানসভা কেন্দ্র তফসিলী জাতি অথবা তফসিলী উপজাতিদের জন্য সংরক্ষিত। এই ৬ টি বিধানসভা কেন্দ্রে প্রথম ২০০৫ সালে বিধানসভা নির্বাচন অনুষ্ঠিত হয় ঝাড়খণ্ড বিধানসভা গঠনের জন্য। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪৪ নং বিধানসভা কেন্দ্র। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪৬ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪৮ নং বিধানসভা কেন্দ্র। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪৫ নং বিধানসভা কেন্দ্র। এই কেন্দ্রটি তফসিলী উপজাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪৭ নং বিধানসভা কেন্দ্র। এই কেন্দ্রটি তফসিলী জাতিদের জন্য সংরক্ষিত। এই বিধানসভা কেন্দ্রটি ঝাড়খণ্ড রাজ্যের বিধানসভা কেন্দ্রগুলির মধ্যে ৪৯ নং বিধানসভা কেন্দ্র। এই কেন্দ্রটি তফসিলী জাতি ও তফসিলী উপজাতিদের জন্য সংরক্ষিত নয়।
বর্তমান ও প্রাক্তন বিজয়ী সাংসদদের তালিকা
নিচের সারণীটি শুরু থেকে শেষ নির্বাচন পর্যন্ত এই সংসদীয় আসনের সকল বিজয়ী ও প্রাক্তন সংসদ সদস্যের নাম উপস্থাপন করে। আসনটির বর্তমান সংসদ সদস্য হলেন ভারতীয় জনতা পার্টি-এর শ্রী বিদ্যুৎ বারান মাহাতো।
চিৎলা ইউনিয়ন
চিৎলা ইউনিয়ন বাংলাদেশের খুলনা বিভাগের চুয়াডাঙ্গা জেলার আলমডাঙ্গা উপজেলার একটি ইউনিয়ন পরিষদ। এটি ৫৩.০৩ কিমি২ (২০.৪৭ বর্গমাইল) এলাকা জুড়ে অবস্থিত এবং ২০০১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ২২,৬১৩ জন। ইউনিয়নটিতে মোট গ্রামের সংখ্যা ১২টি ও মৌজার সংখ্যা ৬টি।
হুমারিয়া তাসনীম
হুমারিয়া তাসনীম (জন্ম ৮ জুন ১৯৯৫) একজন আমিরাতি ক্রিকেটার। ২০১৮ আইসিসি মহিলা বিশ্ব টুয়েন্টি২০ বাছাইপর্বের সংযুক্ত আরব আমিরাত জাতীয় মহিলা ক্রিকেট দলের স্কোয়াডের জন্য তাকে জুলাই ২০১৮ তে অধিনায়ক হিসাবে ঘোষণা করা হয়। ২০১৮ সালের ৭ জুলাই সংযুক্ত আরব আমিরাতের হয়ে নেদারল্যান্ডসের বিপক্ষে বিশ্ব টুয়েন্টি২০ বাছাইপর্বের জন্য মহিলাদের টুয়েন্টি২০ আন্তর্জাতিক ম্যাচের মধ্য দিয়ে টুয়েন্টি২০ আন্তর্জাতিকে তার অভিষেক হয়।।
আল আমানাহ কলেজ
আল আমানাহ কলেজ অস্ট্রেলিয়ার নিউ সাউথ ওয়েলসের দক্ষিণ-পশ্চিম সিডনিতে অবস্থিত একটি শিক্ষাপ্রতিষ্ঠান। প্রতিষ্ঠানটির ব্যাংকস্টাউন এবং লিভারপুল এলাকায় দুইটি ক্যাম্পাস রয়েছে। প্রতিষ্ঠানটি স্বাধীন ইসলামিক সহ-শিক্ষামূলক প্রাথমিক ও মাধ্যমিক বিদ্যালয়।
আল আমানাহ কলেজটি ইসলামিক চ্যারিটি প্রজেক্টস অ্যাসোসিয়েশন দ্বারা নির্মাণ করা হয়েছে। থেকে ইংরেজী অনুবাদ করা কলেজের মূলমন্ত্রটি আরবি ভাষায় যা বাংলা অনুবাদ করলে হয়  "জ্ঞানের মাধ্যমে সাফল্য আসে"।
সংক্ষিপ্ত বিবরণ
১৯৮৯ সালের ২ ফেব্রুয়ারি আল আমানাহ কলেজ তার প্রাথমিক বিদ্যালয়ের যাত্রা শুরু করে। ব্যাংকস্টাউন ক্যাম্পাসে একটি প্রাথমিক বিদ্যালয়, খেলার মাঠ এবং মসজিদ রয়েছে । লিভারপুল ক্যাম্পাসে একটি প্রাথমিক বিদ্যালয়, মাধ্যমিক বিদ্যালয় এবং খেলার মাঠ রয়েছে। লিভারপুল ক্যাম্পাসে প্রাথমিক ও মাধ্যমিক উভয় ক্ষেত্রে ২০০ এরও বেশি শিক্ষার্থী রয়েছে।
কলেজটিতে শতাধিক কর্মী নিযুক্ত রয়েছে। উভয় ক্যাম্পাসের প্রধান অধ্যক্ষ হলেন মোহাম্মদ এল দানা। ব্যাংকস্টাউন ক্যাম্পাসের অধ্যক্ষ হলেন বি. আদ্রা এবং লিভারপুল ক্যাম্পাসের অধ্যক্ষ এ. আলওয়ান।
আল আমানাহ কলেজটি ইসলামিক চ্যারিটি প্রজেক্টস অ্যাসোসিয়েশনের(আইসিপিএ)-এর অধিভুক্ত শিক্ষাপ্রতিষ্ঠান। আইসিপিএ আল আমানাহ ও সালামাহ কলেজ প্রতিষ্ঠা করেছে। আইসিপিএ চেস্টার হিলে আল আমানাহ বালিকা স্কুল, সালাহামাহ কলেজ এবং ভিক্টোরিয়ায় গ্লেনরোয়ে প্রাইভেট স্কুলও প্রতিষ্ঠা করেছে।
ইতিহাস
১৯৮৯ সালে কলেজটি প্রথমে ব্যাংকস্টাউনে প্রতিষ্ঠিত হয়। কে -৩ শ্রেণির ৮৮ জন শিক্ষার্থী নিয়ে যাত্রা শুরু হয় এবং সেখান থেকে স্কুলটি দ্রুত বৃদ্ধি পায়। ২০১১ সালে ব্যাংকস্টাউন ক্যাম্পাসটি ২৮৮ (কে -৬) দিয়ে সর্বাধিক সক্ষমতাতে পৌঁছেছে। ২০০২ সালে কলেজটি লিভারপুলে ক্যাম্পাস উদ্বোধনের মধ্য দিয়ে আরও বেড়েছে। ১৬৮ জন শিক্ষার্থীর নিয়ে মাধ্যমিকের সপ্তম শ্রেণীর পাঠদান কার্যক্রম শুরু হয় এবং পরে ২০০৭ সালে দ্বাদশ শ্রেণী পর্যন্ত প্রসারিত করা হয়। লিভারপুল ক্যাম্পাসটি লিভারপুল সিটির কেন্দ্রে অবস্থিত। এতে প্রাথমিক ও মাধ্যমিক  মিলে ৬০০ জন শিক্ষার্থী রয়েছে।
পত্রিকার প্রতিবেদন
২০১৪ সালের ৪ ডিসেম্বর এসবিএস উগ্রপন্থা প্রতিরোধের একটি প্রোগ্রাম সম্পর্কে আল আমনাহ কলেজের উপর একটি বিশেষ প্রতিবেদন করেছে। স্কুল ক্যাপ্টেন মোহামাদ জাহাব বলেছেন,  "আমরা মিডিয়াতে এবং খবরে দেখতে পাচ্ছি অনেক সহিংসতা হচ্ছে"। ""মানুষ আমাদের ধর্ম ইসলাম সম্পর্কে সঠিক বার্তা, সঠিক বিশ্বাস পায় নাই। তারা ইসলামের নামকে কলঙ্কিত করেছে। " এছাড়াও অধ্যক্ষ আল আমানাহ কলেজের শিক্ষার্থীদের বিষয়ে তার উদ্বেগ প্রকাশ করেন, "আমরা তরুণ মুসলমানদের পরিচয় গড়ে তোলার জন্য অনেক প্রচেষ্টা এবং জোর দিচ্ছি, যে তারা অস্ট্রেলিয়ার বাসিন্দা, তাদের জাতীয়তা অস্ট্রেলিয়ান এবং একই সাথে তাদের ধর্ম ইসলাম"।
সিরিলীয় লিপি
সিরিলীয় লিপি একটি অশব্দীয় বর্ণমালা লিপি যা ভৌগলিকভাবে পূর্ব ইউরোপ, উত্তর এশিয়া ও মধ্য এশিয়া এলাকায় ব্যবহৃত হয়। সিরিলীয় লিপি বর্তমানে ১২টি দেশের জাতীয় লিপি এবং বিশ্বে সর্বাধিক ব্যবহৃত লিখন পদ্ধতির মধ্যে ৫ম।
২০১১ সালের হিসেব অনুযায়ী সারা পৃথিবীতে এবং বিশেষত ইউরেশিয়ায় ২৫ কোটি ২০ লক্ষ মানুষ তাদের নিজ নিজ ভাষার স্বীকৃত লিপি হিসেবে এই লিপি ব্যবহার করে থাকে। তবে এদের মধ্যে অর্ধেকেরও বেশি রুশ।
নাম
সেন্ট সিরিলের অনুগামীদের দ্বারা এই লিপিটি জনপ্রিয়করণের কারণে তারা এই লিপিটি "সিরিলীয় লিপি" নাম প্রচার করেন এবং যেহেতু এই লিপিটি প্রধান ব্যবহার রুশ ভাষায় করা হয়, এই লিপিটিকে ভুলবশত রুশীয় লিপি বা রুশ লিপি-ও বলা হয়। তবে সেন্ট সিরিলের অনুগামীগণ বুলগেরীয় ছিলেন এবং সিরিলীয় লিপি প্রণয়ন ও পরিমার্জনের কাজ বুলগেরিয়াতে করা হয়েছিল, এই হিসাবে লিপিটিকে রুশীয় লিপি না বলে বুলগেরীয় লিপি বলা বেশি যুক্তিযুক্ত।
ব্যবহার
সিরিলীয় লিপি স্থানীয়ভাবে এবং প্রধানত রুশ ভাষা দ্বারা ব্যবহার করা হয় বলে, সোভিয়েত ইউনিয়ন আমলে সমগ্র সোভিয়েত অঞ্চলে সিরিলীয় লিপি ছিল বহুলপ্রচলিত।
১৯৯১ সালে সোভিয়েত ইউনিয়ন ভেঙে যাওয়ার পরেও রুশ ভাষা ছাড়াও, অন্যান্য সাবেক সোভিয়েত প্রজাতন্ত্রগুলির ভাষাতেও বর্তমান পর্যন্ত ব্যবহার অব্যাহত রয়েছে।
সিরিলীয় লিপিটি আন্তর্জাতিক মহাকাশ স্টেশনে ২টি কার্যকর লিপিতে একটি। ২০০৭ সালে ইউরোপীয় ইউনিয়নে বুলগেরিয়া যুক্ত হবার কারণে, সিরিলীয় লিপিটি বর্তমানে ইউরোপীয় ইউনিয়নেও রোমান লিপি ও গ্রিক লিপির পাশাপাশি অন্যতম সরকারি লিপি হিসাবে যোগ করা হয়েছে।
সিরিলীয় লিপি ব্যবহার হয়ঃ রুশ ভাষা, ইউক্রেনীয় ভাষা, বেলারুশীয় ভাষা, বুলগেরীয় ভাষা, কিরগিজ ভাষা, কাজাখ ভাষা, মঙ্গোলীয় ভাষা, সার্বীয় ভাষা ও তাজিক ভাষায়।
কিচ্ছু ভাষা পূর্বে সিরিলীয় লিপির ব্যবহার করত, এখন করে না, যেমনঃ তাতার ভাষা, উজবেক ভাষা, আজারবাইজানি ভাষা, রুমানীয় ভাষা ও তুর্কমেনীয় ভাষা।
রুশীয়
এই বর্ণগুলি (৩৩টি) আধুনিক রুশ ভাষায় ব্যবহৃতঃ
মীরাবাঈ
মীরাবাঈয়ের গান ও তাঁর সম্প্রদায়ে তাঁর সম্পর্কে যে গল্প প্রচলিত আছে তার ভিত্তিতে তাঁর জীবনবৃত্তান্ত বর্ণনা করা হয়। এই জীবনবৃত্তান্ত অবলম্বনে একাধিক চলচ্চিত্র নির্মিত হয়েছে। তবে এই সব গল্পের ঐতিহাসিক ভিত্তি অবিতর্কিত নয়। বিশেষত, যে সব গল্পে তানসেনের সঙ্গে তাঁর সম্পর্ক প্রদর্শিত হয়েছে সেগুলি যথেষ্টই বিতর্কিত। আবার মীরা রবিদাস না রূপ গোস্বামীর শিষ্যা ছিলেন, তা নিয়েও বিতর্ক আছে। তার লেখা ৯৮ টি গান বলিউডের বিভিন্ন চলচ্চিত্রে ব্যবহার করা হয়েছে
জীবনী
right|220px|thumb|মীরার কৃষ্ণমন্দির, [[চিতোরগড় দুর্গ, রাজস্থান]] মীরা ছিলেন একজন রাজপুত রাজকুমারী। তিনি অধুনা ভারতের রাজস্থান রাজ্যের নাগৌর জেলার অন্তঃপাতী মেরতার নিকটবর্তী কুদকি (কুরকি) নামে একটি ছোট গ্রামে জন্মগ্রহণ করেছিলেন। তাঁর পিতা ছিলেন যোধপুর শহরের প্রতিষ্ঠাতা মান্দোরের রাও যোধার (১৪১৬-১৪৮৯) পুত্র তথা রাঠোর বংশীয় যোদ্ধা রতন সিংহ রাঠোর।
বাল্যকালে মীরা এক পরিব্রাজক সন্ন্যাসীর দ্বারা আরাধিত একটি কৃষ্ণমূর্তির প্রতি আকৃষ্ট হয়ে পড়েছিলেন। মূর্তিটি পাওয়ার জন্য তিনি কান্নাকাটি জুড়ে দিয়েছিলেন। মূর্তিটি তাঁকে দেওয়া হয়েছিল এবং সম্ভবত তিনি সারা জীবন মূর্তিটি নিজের কাছে রেখেছিলেন। তাঁর মা তাঁর এই ধর্মভাবের সমর্থক ছিলেন। কিন্তু তিনি অকালেই মারা যান।
শৈশবেই চিতোর-রাজ রানা সঙ্গার জ্যেষ্ঠ পুত্র ভোজ রাজের সাথে মীরার বিয়ের হয়। যোদ্ধা পরিবারের সদস্য হয়ে মীরা উল্লেখ করেন যে তিনি প্রকৃতই শ্রীকৃষ্ণের সাথে বিবাহবন্ধনে আবদ্ধ হয়েছেন। ফলে, শ্বশুরবাড়ীর লোকজন তার ঈশ্বর ভক্তি নিয়ে প্রশ্ন তোলেন। তৈমুর কর্তৃক হিন্দুস্তান দখলের পর ইসলামী শাসনে আবদ্ধ দিল্লীর সুলতানের রাজত্বকালে রাজপুতেরা জোরপূর্বক নিজেদেরকে স্বাধীন বলে ঘোষণা করে। কিন্তু ষোড়শ শতকে বাবর কর্তৃক সাম্রাজ্য দখল করলে এবং কিছু রাজপুত তাকে সমর্থন করলে বাকীরা নিজেদের জীবনবাজী রেখে তার সাথে যুদ্ধ করে। মীরার স্বামী ভোজ রাজ ১৫২৭ খ্রীষ্টাব্দের ঐ যুদ্ধে নিহত হয়। মীরার ২০ বছর বয়সী জীবনে মায়ের মৃত্যুর পর এটি ছিল ধারাবাহিক শোকের আরও একটি। তিনি মনে করলেন, ভালবাসা-প্রেম-আবেগ সবকিছুই ক্ষণস্থায়ী। কৃষ্ণপ্রেমে মত্ততা মীরার একান্তই ব্যক্তিগত বিষয় হলেও কখনও কখনও এই মত্ততা নিয়ে তাকে শহরের অলি-গলিতে নাঁচতে হয়েছিল। তার দেবর ও চিতোরগড়ের নতুন শাসক বিক্রমাদিত্য ছিলেন দুষ্ট-প্রকৃতির যুবক। মীরা'র খ্যাতি, সাধারণ ব্যক্তিদের সাথে তার মেলামেশা এবং নারী হিসেবে লজ্জাশীলতা না থাকায় কয়েকবারই বিক্রমাদিত্য তাকে বিষ মিশিয়ে হত্যা করতে চেয়েছিলেন। এছাড়াও, তার ননদ উদাবাঈ মীরা'র সম্বন্ধে বিভিন্ন দূর্নাম রটাতে থাকেন। এর কিছুদিন পর মীরা গুরু হিসেবে রবিদাসের নাম ঘোষণা করেন এবং বৃন্দাবনে কৃষ্ণনাম করতে করতে চলে যান। তিনি মনে করতেন যে, পূর্বজন্মে গোপী হিসেবে ললিতা নামে কৃষ্ণপ্রেমে পাগল ছিলেন। মীরা'র অভিমত যে, বিশ্বব্রহ্মাণ্ডের একমাত্র পরমপুরুষ হচ্ছেন প্রভু শ্রীকৃষ্ণ। তিনি সন্ন্যাসব্রত অব্যাহত রাখলেন এবং নৃত্যসহযোগে উত্তর ভারতের বিভিন্ন গ্রাম থেকে গ্রামান্তরে বেড়াতে লাগলেন। মীরা'র সাথী হিসেবে বারাণশীতে কবীরের সাথে ঘনিষ্ঠতা সামাজিকভাবে প্রশ্নবিদ্ধ করেছিল। শেষের বছরগুলোতে সন্ন্যাসীনি হয়ে গুজরাটের দ্বারকায় মীরাকে দেখা গিয়েছিল।
কবিতা
মীরা'র গানগুলো সাধারণ ধারারই পদ, শ্লোক বা চরণ যা আধ্যাত্মিক গানেরই অংশবিশেষ। পদগুলো একত্রিত হয়ে "মীরা'র পদাবলী" বা মীরা'র ভজন নাম ধারণ করে। বর্তমানে প্রচলিত অনুবাদগুলো রাজস্থানী ভাষায় এবং কৃষ্ণের জন্মভূমি বৃন্দাবনে হিন্দীতে ব্রজ ভাষায় ব্যাপক হারে উচ্চারিত হচ্ছে। পদগুলোর কিছু কিছু আবার রাজস্থানী এবং গুজরাটি - উভয় ভাষায়ই লিখিত।
যদিও মীরা নির্গুণ ব্রহ্মত্বের আধ্যাত্মিকতা এবং উত্তরের শান্ত ভক্তিতে বিশ্বাসী ছিলেন, তবুও সন্দেহ নেই যে তিনি তার হদয়, মন ও মন্দির শ্রীমদ্ভগবদগীতায় বর্ণিত শ্রীকৃষ্ণকে ঠাঁই দিয়েছিলেন। তিনি বলতেন যে প্রিয়া ও প্রভু হিসেবে ভগবান শ্রীকৃষ্ণের সাথে তার ব্যক্তিগত সম্পর্ক বিদ্যমান। তার কবিতাগুলোয় কৃষ্ণের পদচরণে সম্পূর্ণ আত্মসমর্পণের কথকতা বর্ণিত আছে। কবিতায় কৃষ্ণের প্রিয় রঙ গোধূলীতে রঙ্গীন হবার বাসনার কথাও মীরা উল্লেখ করেছেন।
মীরা বাঈ সম্পর্কে প্রামাণ্য জীবনী
মীরার প্রামাণ্য জীবনী সেভাবে পাওয়া যাও না। তবে বহূ পূর্বে আর্থার ম্যাকাউলিফ তাঁর দ্য শিখ রিলিজিয়ন গ্রন্থের ষষ্ঠ খণ্ডে মীরাবাঈয়ের সামান্য জীবন কাহিনি তুলে ধরেছেন। অবশ্য সেটিও অলৌকিক কাহিনিতে ভরপুর। অংশটি রাজা রঘুরাজ সিংহের ভগৎ মল থেকে অনূদিত। টডের আনাল্‌স্‌ অ্যান্ড অ্যান্টিকুইটিস্‌ অফ্‌ রাজস্থান গ্রন্থে কিছু পরিচয় আছে। বোম্বে থেকে ১৯৬৬ সালে প্রকাশিত হয় গোয়েট্‌জ্‌ হারমনের মীরাবাঈঃ হার লাইফ অ্যান্ড টাইমস্‌। সেটিও অলৌকিকতা দোষে দুষ্ট। স্বামী বুধানন্দ ইংরেজিতে মীরাবাঈয়ের একটি জীবনী লিখতে সচেষ্ট হয়েছেন।
গিয়াস উদ্দিন সেলিম
গিয়াস উদ্দিন সেলিম হলেন একজন বাংলাদেশী নাট্যকার, নাট্যনির্মাতা ও চলচ্চিত্রকার। মনপুরা (২০০৯) ও স্বপ্নজাল (২০১৮) সেলিম পরিচালিত উল্লেখযোগ্য চলচ্চিত্র। তিনি দুইবার জাতীয় চলচ্চিত্র পুরস্কার গ্রহণ করেছেন: একবার মনপুরার জন্য শ্রেষ্ঠ চিত্রনাট্যকার পুরস্কার এবং আরেকবার আধিয়ার (২০০৩) চলচ্চিত্রের কাহিনীর জন্য শ্রেষ্ঠ কাহিনীকার পুরস্কার। শ্রেষ্ঠ চলচ্চিত্র বিভাগে মনপুরা ৩৪তম জাতীয় চলচ্চিত্র পুরস্কার লাভ করে।
জন্ম ও শিক্ষা
গিয়াস উদ্দিন সেলিম ফেনী সদর উপজেলার জাহানপুর গ্রামে জন্মগ্রহণ করেন। তিনি উচ্চ মাধ্যমিক পর্যন্ত ছিলেন ফেনীতে। রাজশাহী বিশ্ববিদ্যালয়ে ১৯৮৭-৮৮ ব্যাচে মার্কেটিংয়ে ভর্তি হন।
পথনাট্য
বয়ঃসন্ধিকাল থেকে কবিতা লিখলেও ১৯৯২ সালে 'ঠ্যারো' নামে প্রথম পথনাটক লেখেন বিশ্ববিদ্যালয় থিয়েটারের জন্য। এখনো সে দলটি মুক্তিযুদ্ধভিত্তিক এ নাটক মঞ্চস্থ করে। তখনই নাট্যরূপ দেন আখতারুজ্জামান ইলিয়াসের চিলেকোঠার সেপাই। নির্দেশনা দেন আহসান হাবিব টিটোর ক্বাহার এবং রবীন্দ্রনাথের রথের রশি। নিজ দলের প্রয়োজনেই হয়ে উঠেন নাট্যকার-নির্দেশক। তার এরশাদবিরোধী পথনাটক ছিল কাকলাম।
প্রতিষ্ঠান ও থিয়েটার
ফেনী জেলাতে প্রথমত সুবচন নাট্যদলের সাথে কাজ করতেন। তখনকার সময় বন্ধুদের অনেকজন মিলে নাট্যদল গড়ে তুলেছিলেন। ঐ দলে কাজ করে মোট ১২ মঞ্চ নাটক করেন। ৩ জুন, ১৯৯০ তার সহপাঠী বন্ধু শাহ আজম শান্তনু'র নেতৃত্বে কয়েকজন মিলে প্রতিষ্ঠা করেন 'বিশ্ববিদ্যালয় থিয়েটার রাজশাহী' নামের নতুন থিয়েটার। সে বছরই প্রথম মঞ্চনাটক নির্দেশনা দেন। সেটি ছিল এসএম সোলায়মানের ইঙ্গিত। তাদের গড়া থিয়েটারটি এখনো আছে।
কর্মজীবন
১৯৯৩ সালে পড়াশোনার পাঠ শেষে ঢাকায় এসে মাসুম রেজা এবং সালাউদ্দিন লাভলুর সাথে মিলে প্রতিষ্ঠা করেন 'স্ট্রিগ প্লাস' নামে একটি বিজ্ঞাপনী প্রতিষ্ঠান। ইলেকট্রনিক্স মিডিয়ায় গিয়াস উদ্দিন সেলিম প্রথমে নাট্যকার হিসেবেই কর্মজীবন শুরু করেন। অধিকাংশ নাটকই প্রচার হয় সে সময়ের জনপ্রিয় টিভি চ্যানেল একুশে টিভিতে। তার প্রথম টিভি নাটক পৌনঃপুনিক। এটি পরিচালনা করেন কাওসার চৌধুরী। সব মিলিয়ে তিনি রাতারাতি তারকা নাট্যকারে পরিণত হন। পরিচালক হিসেবে প্রথম নির্মাণ করেন বিপ্রতীপ, যা টিনেজারদের নিয়ে দেশের প্রথম নাটক। ২০০৩ সালে তিনি আধিয়ার চলচ্চিত্রের কাহিনী ও সংলাপ রচনা করেন। ছবিটি পরিচালনা করেন সাইদুল আনাম টুটুল। এই ছবির জন্য তিনি শ্রেষ্ঠ কাহিনীকার বিভাগে জাতীয় চলচ্চিত্র পুরস্কার লাভ করেন। ২০০৯ সালে তিনি নির্মাণ করেন মনপুরা চলচ্চিত্র। এতে প্রধান ভূমিকায় অভিনয় করেন চঞ্চল চৌধুরী, ফারহানা মিলি, মামুনুর রশীদ, ও ফজলুর রহমান বাবু। ছবিটি বেশ জনপ্রিয়তা লাভ করে এবং ব্যবসাসফল হয়। সেলিম এই ছবির জন্য শ্রেষ্ঠ চিত্রনাট্যকার বিভাগে জাতীয় চলচ্চিত্র পুরস্কার লাভ করেন।
২০১১ সালে ঈদের জন্য নির্মাণ করেন এক ঘণ্টার নাটক একটি সাধারণ প্রেমের গল্প। এতে অভিনয় করেছেন সমাপ্তি ওয়াদুদ, অদিতি ওয়াদুদ। ২০১৬ সালে তিনি মানিক বন্দ্যোপাধ্যায় রচিত কালোবাজারে প্রেমের দর গল্প অবলম্বনে নির্মাণ করেন আধুনিক প্রেম নাটক। এতে অভিনয় করেন মামুনুর রশীদ, চঞ্চল চৌধুরী, জিয়াউল ফারুক অপূর্ব ও রিমা। এই নাটক দিয়ে তিনি দুই বছর পর নাটক নির্মাণে ফিরেন। তার পরিচালিত স্বপ্নজাল চলচ্চিত্র নির্মাণাধীন রয়েছে। এতে প্রধান চরিত্রে অভিনয় করেছেন পরীমনি ও নবাগত ইয়াশ রোহান।
বাঙাল সিনেমা
বাঙাল সিনেমা গিয়াস উদ্দিন সেলিম এর প্রডাকশন হাউজ। এই হাউজ থেকে গিয়াস উদ্দিন সেলিম সিনেমা পরিচালনা করে থাকেন। এটি ঢাকায় লালমাটিয়াতে অবস্থিত।
লস অ্যাঞ্জেলেস
লস অ্যাঞ্জেলেস (ইংরেজি ভাষায়: Los Angeles লস্‌ অ্যাঞ্জেলেস্‌, মূলত স্পেনীয় ভাষায়: Los Ángeles লোস্‌ আংখ়েলেস্‌ অর্থাৎ "দেবদূতগণ") মার্কিন যুক্তরাষ্ট্রের পশ্চিমভাগে প্রশান্ত মহাসাগরীয় উপকূলের ক্যালিফোর্নিয়া অঙ্গরাজ্যের দক্ষিণাংশে লস অ্যাঞ্জেলেস কাউন্টিতে অবস্থিত একটি বৃহৎ নগরী। শহরটি এর বিশাল আয়তন, প্রাকৃতিক সৌন্দর্য, রৌদ্রোজ্জ্বল নাতিশীতোষ্ণ জলবায়ু, অধিবাসীদের জাতিগত বৈচিত্র্য, মার্কিন চলচ্চিত্র শিল্পের প্রাণভোমরা হলিউড ও সংশ্লিষ্ট বিনোদন শিল্প এবং বিশ্বের অন্যতম সেরা নগর অর্থনীতির অধিকারী হবার জন্য সুপরিচিত। শহরটি তার নামের ইংরেজি আদ্যক্ষর এল এ (L.A.) নামেও পরিচিত।
জনসংখ্যার বিচারে লস অ্যাঞ্জেলেস ক্যালিফোর্নিয়া অঙ্গরাজ্যের বৃহত্তম, মার্কিন যুক্তরাষ্ট্রের ২য় বৃহত্তম (নিউ ইয়র্ক শহরের পরে) এবং উত্তর আমেরিকা মহাদেশের ৩য় বৃহত্তম শহর (মেক্সিকো সিটি ও নিউ ইয়র্কের পরে)। উত্তর-দক্ষিণে ৭১ কিলোমিটার দীর্ঘ ও পূর্ব-পশ্চিমে ৪৭ কিলোমিটার প্রশস্ত মূল শহরের আয়তন ১২১৪ বর্গকিলোমিটার এবং এখানে প্রায় ৪০ লক্ষ লোকের বাস। শহরটিকে ঘিরে রাখা লস অ্যাঞ্জেলেস কাউন্টিতে আরও প্রায় ৯০টি নিবন্ধিত শহর আছে, যাদের মধ্যে বেভার্লি হিলস, প্যাসাডিনা এবং লং বিচ অন্যতম। গোটা লস অ্যাঞ্জেলেস কাউন্টিটিকেই সুবিশাল লস অ্যাঞ্জেলেস মহানগর এলাকা হিসেবে গণ্য করা হয়। লস অ্যাঞ্জেলেস মহানগর এলাকাটি নিউ ইয়র্ক মহানগর এলাকার পরে মার্কিন যুক্তরাষ্ট্রের ২য় বৃহত্তম। এখানে প্রায় ১ কোটি ৩০ লক্ষ লোকের বাস, যার ফলে এটিকে একটি অতিমহানগরী হিসেবে গণ্য করা হয়।
লস অ্যাঞ্জেলেস শহরটি প্রশান্ত মহাসাগরের উপকূলে একটি প্রশস্ত সমতল ভূমিতে, মেক্সিকো সীমান্তের কাছে অবস্থিত। শহরের পশ্চিমে রয়েছে অনেকগুলি সমুদ্র সৈকত। পূর্বে রয়েছে স্যান গেব্রিয়েল পর্বতমালা। অন্যান্য দিকে রয়েছে সুউচ্চ পর্বত ও মরুভূমি। স্যান্টা মনিকা পর্বতমালা মহানগরীটিকে দুইটি অংশে ভাগ করেছে: পশ্চিমে পড়েছে হলিউড, বেভার্লি হিলস, ইত্যাদি এলাকা এবং পূর্বে পড়েছে স্যান ফের্নান্ডো ভ্যালি নামক উপত্যকা এলাকাটি।
লস অ্যাঞ্জেলেস একটি বহুজাতিক, বহুসাংস্কৃতিক শহর। এখানকার মেক্সিকান, কোরীয়, সালভাদোরীয় ও গুয়াতেমালীয় প্রবাসী সম্প্রদায়গুলি উল্লেখযোগ্য। ২০১০ সালের জনগণনা অনুযায়ী শহরের প্রায় অর্ধেক অধিবাসী হিস্পানীয় বা লাতিনো (শ্বেতাঙ্গ কিংবা অশ্বেতাঙ্গ) বংশোদ্ভূত। এছাড়া ৩০% অ-হিস্পানীয় শ্বেতাঙ্গ, ১০% কৃষ্ণাঙ্গ ও ১০% এশীয় বংশোদ্ভূত লোক এখানে বাস করে। শহরের সংখ্যাগরিষ্ঠ মানুষের মাতৃভাষা ইংরেজি নয় (৪০%), বরং স্পেনীয় ভাষা (৪৪%)। তবে বেশিরভাগ অধিবাসী ইংরেজি ও স্পেনীয় উভয় ভাষায় স্বচ্ছন্দে কথা বলতে পারেন।
লস অ্যাঞ্জেলেস শহরের জলবায়ু মৃদু ও ভূমধ্যসাগরীয় ধরনের। এখানকার গ্রীষ্মগুলি গরম ও শুষ্ক এবং শীতকালগুলি মৃদু ও বৃষ্টিবহুল। গ্রীষ্মের সর্বোচ্চ গড় তাপমাত্রা জুলাই মাসে ২৪° সেলসিয়াসে পৌঁছায় এবং শীতে সর্বনিম্ন গড় তাপমাত্রা জানুয়ারি মাসে ৯° সেলসিয়াসে নেমে আসে। প্রশান্ত মহাসাগরের উপস্থিতির কারণে জলবায়ু চরমভাবাপন্ন হতে পারে না এবং একই কারণে মাঝে মাঝে উপকূলীয় অঞ্চলে কুয়াশার সৃষ্টি হয়। উপকূলের তুলনায় পাহাড়ি অঞ্চলে বেশি বৃষ্টিপাত হয়।
লস অ্যাঞ্জেলেস মার্কিন যুক্তরাষ্ট্রের শিল্প, বাণিজ্য ও অর্থের অন্যতম প্রধান কেন্দ্র। এখানকার চলচ্চিত্র শিল্প, বিমানচালনা শিল্প ও বায়বাকাশ শিল্প বিশ্ববিদিত। হলিউড বিশ্বের প্রধানতম বিনোদন শিল্পকেন্দ্র হিসেবে সুবিখ্যাত। টোকিও ও নিউ ইয়র্ক শহরের পরে লস অ্যাঞ্জেলেস মহানগরীর স্থূল অভ্যন্তরীণ উৎপাদন বিশ্বের ৩য় সর্বোচ্চ; ২০১৭ সালে এর স্থূল অভ্যন্তরীণ উৎপাদন ছিল ১ লক্ষ কোটি মার্কিন ডলারেরও বেশি। লস অ্যাঞ্জেলেস কাউন্টিটি যদি একটি সার্বভৌম দেশ হত, তাহলে এর অর্থনীতির আয়তন হত বিশ্বের ১৪শ সর্বোচ্চ যা কিনা রাশিয়া বা অস্ট্রেলিয়ার অর্থনীতির চেয়েও বড়।
বহু দশক ধরে বিশ্বের বিভিন্ন গণমাধ্যমে প্রচারিত চলচ্চিত্র ও টেলিভিশন অনুষ্ঠানের সুবাদে লস অ্যাঞ্জেলেস শহরের এক ধরনের গৌরবময় ও চাকচিক্যমণ্ডিত মূর্তি সারা বিশ্বে ছড়িয়ে পড়েছে। পাম বৃক্ষশোভিত রাজপথ, মহাসমুদ্রপারের বহু বেলাভূমি ও হলিউডের সব মহাতারকাদের শহর লস অ্যাঞ্জেলেস মার্কিন ও অমার্কিন কোটি কোটি মানুষের কাছে “মার্কিন স্বপ্নের” এক আদর্শ রূপ হিসেবে গণ্য হয়।